Sare

Sare (Vaccinium myrtillus) lii uáli táválâš myerji Säämist já ubâ Euraasiast. Tot lii maaŋgâlágánij soojij myerji. Sare kevttih purrâmâššân uáli maaŋgah lodeh, tegu rástágááh já riävskáh.

Sare suomâkielân já eres sämikieláid

 suomâkielân: mustikka
 maadâsämikielân: sirrie
 umesämikielân: sirree
 pittáámsämikielân: sarre
 juulevsämikielân: sarre
 orjâlâškielân: sarrit, sârred
 nuorttâlâškielân:  sää´rr, sââʹrr
 kieldâsämikielân: sa̬´rr, саррь

Levânem Suomâst

Sare šadda vijđáht maaŋgâlágánijn soojijn Suomâst: tuoddârist, vorâs já koške kuolbâmeecijn já jeegijn. Sare lii suoivâšaddo, já tom kannat-uv uuccâđ mecciroobdâin, tavevieltijn, jäävri riddoin já eres soojijn, kuus piäiváš ij pääšti njuolgist. Maadâ-Suomâ sareh láá hárjánâm muottuuttes táálván, já tondiet toh killájeh puolâš eenâb ko Tave-Suomâ sareh.

Kiävttu sämmilij kulttuurist

Soorijd puáhtá kevttiđ pääihist maaŋgânáál. Tot suápá pyereest säppin, hillon, káđáldâhhân, liäibumân, suohâdân já jugurttin. Tot siäilu, ko tom jiäŋŋud, kuškâd, vuášá teikkâ purcco. Tiädust-uv tom puáhtá kevttiđ čohčuv vorâsin.

Kovegalleria

Käldeeh

Luokka:Myerjih